วันนี้มีโอกาสมาพบลูกค้าที่จังหวัดเพชรบุรีครับ คุณลูกค้าผมแนะนำให้มาทานก๋วยเตี๋ยวปลาร้านนี้
ถ้ามาจาก กทม. วิ่งตรงเข้าเมืองเพชรบุรีเลยครับ เข้ามาแค่นิดเดียวจะเห็นธนาคาร ธอส. ทางขวามือ
เลยไปกลับรถด้านหน้าครับ ขับกลับมาร้าน VIP จะอยู่ก่อนถึงธนาคาร ธอส.ครับ หาไม่ยากเลย

ร้านเป็นอาคารพาณิชย์ 3 คูหา ใหญ่โตทีเดียว จำนวนลูกค้าก็แน่นร้านดีจริงๆในเวลาใกล้เที่ยงแบบนี้

ก๋วยเตี๋ยวปลา - ทีเด็ดจริงๆครับ ไม่ผิดหวัง เนื้อปลาสด อร่อยมากๆ ชิ้นใหญ่พอดีคำ น้ำซุปรสชาตดี
ปลาเส้นกับลูกชิ้นปลาก็คุณภาพดี ไม่มีกลิ่นคาวใดๆเลย ชามละ 50 บาท คุ้มสุดๆแล้ว
หรือจะสั่งเป็นเกาเหลาก็ได้ทานเนื้อปลาหนำใจดีครับ เมนูนี้เอาไป 4 ดาวแบบชิวๆ

ข้าวหมูอบน้ำผึ้งย่าง - ชอบหมูอบมากครับ หอม นุ่ม อร่อยดี แต่... ข้าวสวยนี่สิ ทำไมแฉะจัง ว๊าาาา

เต้าหู้ทอด - ใช้เต้าหู้ดีมากครับ ทอดกรอบแค่ผิวนอก ด้านในนุ่มนิ่ม มาเสียที่น้ำจิ้มนี่แหละ ไม่หร่อยเลย

แฮ่กึ๊น - อร่อยใช้ได้นะครับ กรอบๆ ผสมแป้งแค่เล็กน้อย แต่มาพังที่น้ำจิ้มอีกแล้ววว เฮ้อออ เซ็งๆๆ
เสียดายความอร่อยหมดเลย ใช้น้ำจิ้มไก่มาจิ้มแฮ่กึ๊นไม่ได้คร้าบบบ เปลี่ยนด่วน!!

สรุปได้ว่า ร้านมีดีที่ก๋วยเตี๋ยวปลาครับ สดจริง อร่อยจริง ราคาไม่แพงเลย รับประกันไม่ผิดหวัง
ส่วนแฮ่กึ๊นกับเต้าหู้ทอด อร่อยดีครับ แต่แนะนำให้นำพาน้ำจิ้มมาเองจากบ้านนะครับ 555

ปล. แม่ค้าก๋วยเตี๋ยว ทำให้ก๋วยเตี๋ยวดูอร่อย และน่าทานขึ้นอีกเยอะเลยคร้าบบบ อิอิ